მიმობნევის ტიპის ПШФ-100 შახტური ღუმელის აგურის ამონაგის კაპიტალური რემონტისათვის საჭირო სამუშაოების ჩამონათვალი

ღუმელის სიმაღლე მიწიდან ყველა მოწყობილობის ჩათვლით შეადგენს 42 მ, უშუალოდ ღუმელის სიმაღლეა 24 მ, ხოლო აგურის ამონაგის სიმაღლეა 18.5 მ. ღუმელს სხვადასხვა სიმაღლეზე გააჩნია 5 ფანჯარა, რომელთა საშუალებით ხდება ღუმელიდან ძველი აგურის გამოტანა და მასში ახალი აგურისა და მასალების შეტანა. ღუმელის გარე დიამეტრია 4.3 მ, ხოლო აგურის ამონაგის შიგნით თავისუფალი სივრცის დიამეტრია 3.7 მ. აგურის ამონაგი შედგება ორი ფენისაგან: შიდა მუშა ფენა 30-35 სმ სიგრძის აგურებითაა აგებული, ხოლო გარე, დამცავი ფენა 23 სმ სიგრძის აგურებითაა აგებული შამოტიანი მერტელის საშუალებით.ნედლეულის ჩაყრა ხდება ზევიდან, ხოლო მზა პროდუქციის გამოტანა ხდება ღუმელის ქვედა ნაწილიდან. ღუმელი მუშა მდგომარეობაში ფუნქციონირებს უწყვეტად, 24 საათის განმავლობაში. ამონაგის ორივე ფენის კაპიტალური რემონტი ხორციელდება მეორადი ცეცხლგამძლე აგურით. ამონაგის კაპიტალური რემონტისას მოწვეული მშენებლების მიერ საჭიროა შემდეგი სამუშაოების ჩატარება:

1. ზევიდან ქვევით ძველი აგურის ამონაგის ორივე ფენის თანდათან მოხსნა მთელი აგურების მაქსიმალური შენარჩუნებით და მთელი და დამტვრეული აგურის გარეთ გამოტანა ღუმელის ფანჯრების საშუალებით და სკიპში ჩალაგება. .
2. აგურის შიდა ფენის წრიულად აშენებისათვის დაახლოებით 6000 ცალი შიდა ფენის მართკუთხა აგურის დაჭრა ტრაპეციული ფორმის აგურის მისაღებად.
3. ხარაჩოების თანდათან დამონტაჟება ახალი აგურის ორივე ფენის აშენებისდა კვალობაზე.
4. ქვემოდან ზევით აგურის ამონაგის ორივე ფენის თანდათან წრიული აშენება ღუმელის შიდა თავისუფალი სივრცის დიამეტრის, ასევე ამონაგის ვერტიკალური სისწორის მკაცრი დაცვით. საჭირო იქნება 52000 ცალი აგურის დაწყობა ხოლო აშენება ხდება შამოტიანი მერტელის საშუალებით.
5. აშენების მთელი პერიოდის განმავლობაში შამოტიანი მერტელის მოზელვა, ასევე აგურის შიდა და გარე ფენებს შორის და გარე ფენასა და რკინის გარსაცმს შორის მცირე სივრცეების მერტელით ამოტენვა.
6. ღუმელის აგურის ამონაგის ზედა ნაწილის აშენებისას ნედლეულის ჩამყრელ მექანიზმთან შეერთების სწორი აშენება წარმოების უფროსის მითითებების ზუსტი დაცვით.
7. ხარაჩოს დაშლა, მისი და სამშენებლო ნარჩენების ღუმელის გარეთ გამოტანა და სკიპში ჩაწყობა.
8. მთელი ამ სამუშაოების ჩატარებისას სპეცტანსაცმლისა და ჩაფხუტის ტარება, ასევე უსაფრთხოების ყველა ზომის განუხრელად დაცვა.